Posong

Posong nyaéta pakakas paragi ngala lauk, belut, jeung sato cai séjéna. wangunna kawas botol dijieun tina anyaman awi,  di jerona diasupan eupanan sangkan lauk jeung sajabana leuwih kataji tuluy arasup kana liang posong anu wangunna kawas corong nyaéta gedé palebah luarna  jeung beuki ngaleutikan ka palebah jerona.Posong nyaéta,  di mana geus di jero posong ieu lauk jeung sato séjéna ka tingker teu bisa kaluar deui lantaran liang anu tadina dipaké asup tiluar kiwari geus teu bisa diliwatan ku lantaran leutik teuing.Eupan dicangreudkeun di jero 
Eupan anu diasupkeun kana jero posong biasana cacing atawa daging lauk ditiir maké jukut tuluy disupkeun tur dicangreud di jeroun posong. Neundeun posong leuwih hadé wanci soré, boh di susukan atawa di kamalir sawah tempat liliwatan lauk néangan dahareun, biasana lauk atawa belut resepeun kana bau hanyir tina cacing anu dijieun eupan, isukanna kakara ditempo beubeunangan tina masang éta posong.Neundeun posong leuwih hadé wanci soré

Pedaran
Posong jeung bubu sarua kénéh mangrupa pakakas pikeun néwak belut, lauk atawa sato cai séjéna bédana tina ukuran. Posong leuwih leutik ti batan bubu ku lantaran éta posong leuwih loba dipaké sagigireun gampang dibabawa ogé henteu gedé teuing.Posong jeung bubu pikeun ngala belut
Disababaraha daérah hususna peternak /ngingu belut, posong mangrupa pakakas anu penting pikeun  néwak belut pibibiteun, lantaran leuwih alami, aman jeung murah. Béda upama néwak belut maké setrum, hasil tina pamijahan engkéna belut kurang hadé hasilna (kuntet).Newak belut pikeun pikeun diingu

Posong ogé dimangpaatkeun pikeun panén lobster jeung hurang, sagigireun leuwih murah, gancang, jeung lobster anu katéwak masih kénéh seger tur hirup, béda di mana panén ku jalan nyaatan heula balong waktu anu dibutuhkeun leuwih lila jeung di mana dipanén lobster dina kaayaan geus kapanasan malahan sawaréhna geus lalimpeu.Panén lobster

Sajarah
Ngepung lauk sahenteua geus dilakukeun kurang leuwih abad ka 17 kénéh, di Italia beulah kidul geus mimiti dijieun tina kai pikeun ningker lauk mangrupa posong anu gedé. Urang Yoghan anu nyicingan Tierra Del Fuego ogé geus mibanda cara pikeun ningker lauk ku jalan ngagundukeun batu dikurilingkeun mangsana cai keur gedé, mangsana cai orot lauk bakal katingker ku batu-batu anu diéntépkeun tadi.Bhuyan, Vishaal B (2011) The Esoteric Investor: Alternative Investments for Global Macro Investors FT Press. ISBN 9780132485074.

Urang Australia ogé mibanda cara anu sarua pikeun ningker lauk, hususna anu nyicingan sisi susukan saperti  di basin Murray-Darling, saméméh daratangna urang Eropa di éta tempat susukan sakapeung gedé caina sakapeung deui ngorotan, ieu dipangaruhan ogé ku usum. Masarakat di dieu nyieun paranti ningker lauk ku jalan ngentepkeun batu-batu mangsa cai susukan keur gedé, nincak wancina cai orot lauk-lauk anu aya dina éta susukan katingker ku tumpukan batu-batu tadi.Jared Diamond: Guns, Germs, and Steel: The Fates of Human Societies. page 310. W.W. Norton & Company, March 1997. ISBN 0-393-03891-2. Sanajan batu-batu paragi ningker lauk geus kiwari geus raruksak, sahenteuna masih aya kénéh anu nyésa hususna di susukan   Barwon di Brewarrina, New South Wales. kiwari ogé masih kénéh bisa ningker lauk Brewarrina anu sok pipindahan tempat dina unggal tauna.Urang Aborigin ningker lauk Brewarrina  .

Dicutat tina

Tutumbu Kaluar
Rupa rupa pakakas pikeun ngala lauk jeung sato cai séjénna
Posong atawa bubu pikeun ngala lauk, belut jeung hurang
Kasenian ngarak posong 

Kategori:Pakakas
Kategori:Parabot
Kategori:Parabot nu dijieun tina awi‏